Publication: Magyar Közlöny
Issue: MK-2003-56 (Year: 2003, Number: 56)
Era: 1990-2004
Section: a 11/1994. (VI. 8.) MKM rendelethez
Paragraph Index: 457

89. §-ának a) pontja alapján nyújtson segítséget a tankötelezettség teljesítéséhez. 6.3. Ha a tanköteles tanuló az általános iskola utolsó évfolyamának elvégzése után tanulmányait a kötelezõ felvételt biztosító szakiskola kilencedik évfolyamán kívánja folytatni, jelentkezési lapját az iskolának, tanulói adatlapját pedig a Felvételi Központnak meg kell küldeni. Az iskola a jelentkezést tudomásul veszi, és errõl értesíti az 1.11. pontban felsoroltakat. 6.4. Ha a tanköteles tanulót az utolsó tanítási napig nem vették fel iskolába, annak az iskolának az igazgatója, amellyel tanulói jogviszonyban áll, értesíti a szülõt arról, hogy gyermekét köteles beíratni a kötelezõ felvételt biztosító iskolába, és a tanuló törzslapjának másolatát megküldi a kötelezõ felvételt biztosító iskola részére. 6.5. Az iskolai beiratkozások idõpontját — a tanév rendjében megállapított keretek között — az iskola igazgatója határozza meg. Az idõpontot — a helyben szokásos módon — legalább tizenöt nappal korábban nyilvánosságra kell hozni. 6.6. Ha a tanulót rendkívüli felvételi eljárás keretében vették fel az iskolába, a beiratkozásának idõpontját — a 6.7. pontban meghatározott kivétellel — az iskola igazgatója állapítja meg. 6.7. A 6.3. pontban meghatározott esetben a kötelezõ felvételt biztosító iskolába a szülõ a gyermekét az iskola által meghatározott napon köteles beíratni, kivéve, ha igazolja, hogy gyermeke másik iskolával létesített tanulói jogviszonyt. A beíratás napját az iskola minden év augusztus 5-éig köteles — a helyben szokásos módon — nyilvánosságra hozni. A kötelezõ felvételt biztosító iskola igazgatója értesíti a jegyzõt, ha a tanulót nem íratták be az iskolába, illetve nem igazolják, hogy tanulói jogviszonyt létesített. 6.8. A középfokú iskola a tanköteles tanuló beiratkozásáról értesíti azt az általános iskolát, amelyikben a tanulmányait folytatta.

Source: https://magyarkozlony.hu/hivatalos-lapok/82323d16265c6bd19af3a9047d81cbc585052f67/dokumentumok/7cce2893cabe5d9f1766df0aa57cb37b1457ddee/letoltes